Հեռավորարևելյան արագիլ

**Հեռավորարևելյան արագիլ** կամ **հեռավոր-արևելյան սպիտակ արագիլ** կամ **սևակտուց արագիլ** կամ **չինական արագիլ** () արագիլների ընտանիքի թռչուն, սպիտակ արագիլ տեսակի ցեղակից։ Էնդեմիկ տեսակ է և ընդգրկված է Ռուսաստանի Կարմիր գրքում. այսօր հեռավոր-արևելյան արագիլների այս տեսակի թվաքանակը կազմում է մոտ 2500 տեսակ։

## Ընդհանուր բնութագիր
Հեռավոր-արևելյան արագիլ նման է սպիտակ արագիլին փետուրների սպիտակ գունավորմամբ, բայց այս արագիլը մի փոքր ավելի մեծ է, ունի ավելի հզոր սև կտուց, ոտքերը ունեն ավելի պայծառ կարմիր գույն։ Արագիլի աչքերի շուրջը մինչև փետուրները, մաշկը կարմիր է։ Հեռավոր-արևելյան արագիլի ճուտերը սպիտակ են կարմրավուն-նարնջագույն կտուցով, իսկ սպիտակ արագիլ ճուտերը ունեն սև կտուց։

## Տարածվածություն
Հեռավոր-արևելյան արագիլի գրեթե ամբողջ տեսակի տարածվածությունը համընկնում է Ռուսաստանի տարածքին։ Արագիլի այս տեսակը բնադրում է Հեռավոր Արևելքում, մասնավորապես Ամուրի և Պրիմորիեի շրջաններում, Ամուրի, Զեյայի, Ուսսուրի գետի ավազաններում, նաև Հյուսիսային Կորեայում և Չինաստանի հյուսիս-արևելքում և Մոնղոլիայում։ Նրանք ձմեռում են Չինաստանի հարավում և հարավ-արևելքում՝ նախընտրելով խոնավ տեղերը՝ մակերեսային ջրամբարներ և բրնձի դաշտեր։

## Կենսակերպ
Հեռավորարևելյան արագիլը ապրում է ջրային տարածքների և խոնավ վայրերի մոտ, սնվում է ջրային և ջրային տարածքների մերձակայքում ապրող կենդանիներով`փոքր ողնաշարավորներով և անողնաշարավորներով, հիմնականում փոքր ձկներով և գորտերով։ Ի տարբերություն սպիտակ արագիլի, հեռավոր-արևելյան արագիլը փորձում է խուսափել հեռավոր անհասանելի բնակավայրերից և այնտեղ բույն դնելուց։

### Սնունդ
Հեռավոր Արևելյան արագիլը հիմնականում սնվում է փոքր ձկներով, ինչպես նաև գորտերով և ջրային խոշոր անողնաշարավորներով։

### Բազմացում
Բնադրում է ջրային տարածքների մոտ գտնվող բարձր ծառերի վրա. լճերի, գետերի և ճահիճների մերձակայքում։ Բների կառուցման համար օգտագործում է նաև այլ բարձրահարկ կառույցներ, օրինակ՝ էլեկտրագծեր։ Բույնը կառուցում է ծառերի ճյուղերի վրա՝ 2 մ տրամագծով է և 3,4-ից 14 մ բարձրությամբ։ Այլ արագիլների պես, հեռավոր-արևելյան արագիլը մի քանի տարի անընդմեջ օգտագործում է նույն բույնը։ Ձվերը դնում է ապրիլի վերջին՝ կախված պայմաններից, դնում է 2-ից 6 ձու։  Մեկ ամիս անց, ձվերից դուրս են գալիս և ինչպես մնացած արագիլները, անօգնական։ Ծնողները կերակրում են նրանց հացահատիկով սովորեցնելով ուտել իրենց կտուցներով։ Սեռական հասունությունը տեղի է ունենում 3-4 տարի հետո։

## Սպառնալիք և պահպանություն
Հեռավորարևելյան արագիլը վտանգված տեսակ է, ընդգրկված է Ռուսաստանի Կարմիր գրքում, հատուկ պահպանություն ունի Ճապոնիայում, Չինաստանում։ Հեռավոր-արևելյան արագիլը պահպանվում է հատուկ արգելոցներում՝ Կոմսոմոլսկի, Բաստակ, Նորսկի, Խինգանսկի, Խանկայսկի, Բոլոնսկի, պատվերով`Ալդիկոն, Զավիտինսկի, Բաստակ։

## Պատկերասրահ

Պատկեր:Kounotori 06f4233q.jpg
Պատկեր:Oriental Stork marugame kagawa.jpg
Պատկեր:Oriental Stork 2 marugame kagawa.jpg
Պատկեր:Oriental Stork 3 marugame kagawa.jpg
Պատկեր:Flag of Amursk (Khabarovsk kray).png|Ամուրի դրոշ
Պատկեր:Coat of Arms of Arkharinsky raion (Amur Oblast).png|Արխարինսկի շրջանի զինանշանի վրա
Պատկեր:RR5516-0002R Дальневосточный аист.png|Ռուսաստանի Դաշնության դրամի վրա
Պատկեր:RR5109-0007R Дальневосточный аист.png|Հեռավոր-արևելյան արագիլ արծաթյա մետաղադրամի վրա (Ռուսաստան, 1995 թվական)
Պատկեր:Ciconia boyciana (head).JPG
Պատկեր:Ciconia boyciana in flight.JPG
Պատկեր:Ciconia boyciana and Ardea cinerea.JPG
Պատկեր:Kounotori 06f4439.jpg
Պատկեր:Oriental White Stork 036.jpg
Պատկեր:OrientalStork.jpg
Պատկեր:1982 CPA 5304.jpg
Պատկեր:Ciconia boyciana (eating).JPG
Պատկեր:Ciconia boyciana -Toyooka, Hyogo Prefecture, Japan-8a.jpg


## Ծանոթագրություններ

## Գրականություն
* *Бейчек В., Штясны К.* Птицы: Иллюстрированная энциклопедия. — М.: Лабиринт-пресс, 2004.
* *Акимушкин И.* Мир животных. Птицы, рыбы, земноводные и пресмыкающиеся. — М.: Мысль, 1995.
* Красная книга Российской Федерации. — М.: АСТ, 2001.

## Արտաքին հղումներ
* Позвоночные животные России: Дальневосточный аист



Կատեգորիա:Ասիայի թռչուններ
Կատեգորիա:Արագիլներ
Կատեգորիա:Ժամանակակից արագիլներ